cyanic-selkie/wikianc huggingface dataset:
পেটার হান্ড‌কে
বিতর্ক
২০০৬-এ সার্বিয় নেতা স্লোবোদান মিলোসেভিচের শেষকৃত্যানাষ্ঠানে যোগ দিয়ে তিনি বলেছিলেন, ‘এই বিশ্ব, তথাকিথত এই বিশ্ব যুগোস্লাভিয়া সম্পর্কে সবর্জ্ঞ; সার্বিয়া সম্পর্কেও সবজান্তা। এই বিশ্ব, তথাকিথত এই বিশ্ব, স্লোবোদান মিলোসেভিচ সম্পর্কেও সর্বজ্ঞ। কেবল তথাকথিত এই বিশ্বই যেনই ঠিক সত্যটা জানে। আর সে কারণেই তথাকিথত বিশ্ব আজ এখানে অনুপস্থিত। কিন্তু কেবল এখানে না, আজই শুধু নয়। সত্য কোন্‌টি আমি জানি না। কিন্তু আমি দেখি, আমি শুনিও। আমি উপলব্ধি করি। আমি মনে রাখি। আমি প্রশ্ন করি। এ কারণেই আমি আজ এখানে এসেছি। ঠিক যুগোস্লাভিয়ার পাশে, সার্বিয়ার পাশে, স্লোবোদান মিলোসেভিচের পাশে।‘ – এই বক্তব্য তাকে তীব্র ভর্ৎসনার লক্ষ্যে পরিণত করে। তবে মিথ্যা প্রচারণাও চালানো হয় এই বলে যে তিনি মিলোসেভিচের কবরে গোলাপ নিবেদন করেছিলেন, চুম্বন করেছিলেন তার শবাধারে। ক্রোয়েশিয়ার এক পত্রিকা লিখেছিন তিনি মিলোসেভিচকে নিয়ে উপন্যাস লিখছেন।
তবে স্মরণীয় আরো আগে, ১৯৯৬এ, তিনি সার্বিয়ার জন্য ন্যায় বিচার চেয়েছিলেন ‘এক শীতার্ত অভিযাত্রা’ শিরোনামীয় ভ্রমণকাহিনী প্রকাশ করে (A Winter Journey to the Danube, Sava, Morava and Drina Rivers or Justice for Serbia)।
এ রকম অবস্থায় ধারণা করা হয়েছিল শতাব্দীর অন্যতম শ্রেষ্ঠ লেখক হলেও নোবেল পুরস্কারের জন্য কখনো তিনি বিবেচিত হবেন না।
তাহের আলী
অনারারি ক্যাপ্টেন তাহের আলী বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
গোলাপগঞ্জ উপজেলার ফুলবাড়ী ইউনিয়নের মাইজভাগ গ্রামে ১৯৪৫ সালে জন্মগ্রহণ করেন অনারারি ক্যাপ্টেন তাহের আলী (বীর বিক্রম)। তার পিতা মরহুম মোঃ শেখ আবরু মিয়া ও মাতা হুছনে আরা বেগম।
কর্ম জীবন
অনারারি ক্যাপ্টেন তাহের আলী ১৯৬৩ সালে তৎকালীন পাকিস্তান সেনাবাহিনীর ইস্ট বেঙ্গল রেজিমেন্টে যোগদান করেন। ১৯৬৫ সালে পাক-ভারত যুদ্ধে তিনি অংশগ্রহণ করেন। তৎকালীন পাকিস্তান সেনাবাহিনীর পক্ষ থেকে ১৯৭১ সাল পর্যন্ত গুরুত্বপূর্ণ অবদানের জন্য তিনি ১০টি পদকে ভূষিত হন।
মুক্তিযুদ্ধে ভূমিকা
১৯৭১ সালে মুক্তিযুদ্ধ চলাকালে তাহের আলী ১নং সেক্টরের অধীনে ৮ম ইস্ট বেঙ্গল রেজিমেন্টে একজন হাবিলদার হিসেবে মুক্তিযুদ্ধে অংশ নেন। অনারারি ক্যাপ্টেন তাহের আলী (বীর বিক্রম) ১৯৭১ সালের এপ্রিল মাসে তৎকালীন মেজর মীর শওকত আলীর নেতৃত্বে ক্যাপ্টেন খালেকুজ্জামান চৌধুরী, শহীদ ক্যাপ্টেন আপ্তাব কাদের, ক্যাপ্টেন মাফুজ আহমদ, সুবেদার আব্দুল মোতালেব ও নায়েক সুবেদার খয়রুল আলমসহ প্রায় ৩‘শ সৈনিকের সাথে মুক্তিযুদ্ধের রণাঙ্গনে ঝাঁপিয়ে পড়েন। তিনি মহালছড়ি, বাঘছড়ি, বুড়িঘাটসহ পার্বত্য রাঙ্গামাটির বিভিন্ন রণাঙ্গনে সম্মুখ যুদ্ধে অংশ নেন।
অনারারি ক্যাপ্টেন তাহের আলী মুক্তিযুদ্ধে বিশেষ অবদানের জন্য ১৯৭৩ সালে ‘বীর বিক্রম’ উপাধিতে ভূষিত হন।
সুলতান বিন খলিফা আল নাহিয়ান
সুলতান বিন খলিফা আল নাহিয়ান (জন্ম ১৯৬৫) হলেন সংযুক্ত আরব আমিরাতের একজন আর্মি অফিসার, ব্যবসায়ী এবং আবুধাবীর শাসক পরিবার আল নাহিয়ানের সদস্য।
প্রথমিক জীবন ও শিক্ষা
সুলতান ১১৯৫ খ্রিষ্টাব্দে আল আইনে জন্মগ্রহণ করেন। তিনি হলেন সংযুক্ত আরব আমিরাতের সাবেক রাষ্ট্রপ্রধান ও আবুধাবীর প্রশাসক খলিফা বিন জায়েদ আল নাহিয়ানের ছেলে।
আমিরাত বিশ্ববিদ্যালয় হতে পলিটিক্যাল এন্ড এ্যাডমিনিষ্ট্রেটিভ সায়েন্সে (রাজনৈতিক ও প্রশাসনিক বিজ্ঞান) স্নাতক ডিগ্রী অর্জন করেন। পাশাপাশি তিনি ১৯৮৮ সালে জায়েদ বিন সুলতান মিলিটারী একাডেমী হতেও শিক্ষা লাভ করেন। অতপর তিনি সান্দুরাষ্ট রয়েল মিলিটারী একাডেমী হতে ১৯৮৯ সালে গ্রেজুয়েশান অর্জন করেন। সালফোর্ড বিশ্ববিদ্যালয় হতে ১৯৯৮ সালে পলিটিক্যাল সায়েন্সে স্নাতকোত্তর ডিগ্রী লাভ করেন। এছাড়াও লন্ডরেনর লিম্যারিক বিশ্ববিদ্যালয় হতে ১৯৯৪ সালের নভেম্বরে ইন্টারন্যাশনাল ষ্ট্যাডিজ বিষয়ে এবং মিশরের নাছের হা্য়্যার মিলিটারী একাডেমী হতে ১৯৯৯ সালের এপ্রিলে সমরিক শিক্ষায় তিনি দুইটি পিএইচডি ডিগ্রী লাভ করেন।
মঙ্গলকোট ইউনিয়ন
মঙ্গলকোট ইউনিয়ন হচ্ছে বাংলাদেশের খুলনা বিভাগের যশোর জেলার কেশবপুর উপজেলার একটি ইউনিয়ন।
সপ্ত উপত্যকা
সপ্ত উপত্যকা (   হাফত-ওয়াদি) বাহাই ধর্ম এর প্রতিষ্ঠাতা বাহাউল্লাহ্ কর্তৃক ফার্সি ভাষায় রচিত একটি গ্রন্থ। সপ্ত উপত্যকা  ফার্সি কবিতা পাখিদের সম্মেলন এর কাঠামো অনুসরণ করে রচিত হয়েছে।
সপ্ত উপত্যকা সাধারণত চারি উপত্যকা (ফার্সি: چهار وادی চাহার-ওয়াদি) -এর সাথে একত্রে প্রকাশিত হয়, যা বাহাউল্লাহ্  সপ্ত উপত্যকা ও চারি উপত্যকা শিরোনামে লিখেছিলেন। বই দুটি সম্পূর্ণ আলাদা এবং কোন সরাসরি সম্পর্ক নেই। ২০১৯ সালের ফেব্রুয়ারিতে উভয় শিরোনাম এবং বাহাউল্লাহ এর আরও কিছু লিখনি একত্রে "দিব্য প্রেমাস্পদের আহ্বান" শিরোনামে বিশ্ব বাহাই কেন্দ্র একটি সংকলন প্রকাশ করেছে। বাহাউল্লাহ্  ইরাকি কুর্দিস্তানের সুলায়মানিয়া অঞ্চল থেকে ফিরে আসার পর ১৮৬০ সালের দিকে  বাগদাদে   অবস্থান কালে সপ্ত উপত্যকা  লিখেছিলেন, সুলাইমানিয়াতে তিনি দারবিশ মুহাম্মদ-ই-ইরানি  ছদ্মনাম ব্যবহার করে বিভিন্ন সুফি শেখদের সাথে দুই বছর কাটিয়েছিলেন।  এই রচনাটি শায়খ মুহিউদ্দিন নামক একজন বিচারক, যিনি সূফীবাদের কাদিরিয়্যাহ তরীকার একজন অনুসারী ছিলেন তার প্রশ্নের জবাবে লেখা হয়েছিল। তিনি যখন বাহাউল্লাহ্ কে প্রশ্ন করেছিলেন, সে সময় তিনি চাকরি ছেড়ে দিয়েছিলেন এবং বাকি জীবন তিনি ইরাকি কুর্দিস্তানে ঘুরে বেড়িয়েছিলেন।
সপ্ত উপত্যকা এর রচনাশৈলী অতিশয় কাব্যিক, যদিও ইহা পদ্যের বিন্যাসে রচিত নয়। রচনাটির প্রায় প্রতিটি লাইনে শব্দ ও বাক্যাবলীতে ছড়া ও ছন্দের খেলা রয়েছে, যা যে কোন ভাষায় ইহার অনুবাদে হারিয়ে যাওয়ার সম্ভাবনা রয়েছে। যেহেতু প্রাপক সুফি বংশোদ্ভূত ছিলেন, তাই বাহাউল্লাহ্ ঐতিহাসিক ও ধর্মীয় সূক্ষ্মতাপূর্ণ বাচনভঙ্গি অবলম্বন করেছেন, এজন্য মাঝে মাঝে কুরআনের আয়াত, ঐতিহ্য (হাদিস) এবং সুপরিচিত কবিতাগুলি হতে শুধুমাত্র একটি বা কয়েকটি শব্দ ব্যবহার করেছেন। ইংরেজি অনুবাদে, সংশ্লিষ্ট বিষয়ক পটভূমির কিছু তথ্য জানাতে ঘন ঘন পাদটীকাগুলি ব্যবহৃত হয়েছে।
আল-মুহধার মসজিদ
আল-মুহধার মসজিদ (مسجد المحضار) হলো ইয়েমেনের হাদরামামৌত প্রদেশের প্রাচীন নগরী তারিম শহরের অন্যতম ঐতিহাসিক মসজিদ। ১৫ তম শতাব্দীর সময়ে ওই শহরে বসবাসকারী ওমর-মুহধার বিন আবদুল রহমান আল-সাকাফফের নামে মসজিদটির নামকরণ করা হয়।
স্থাপত্য
ভবনটি ইসলামী জ্যামিতিক কারুকাজের বৈশিষ্ট্যযুক্ত। এর গঠনপ্রণালীতে চারটি বারান্দা দ্বারা বেষ্টিত একটি উন্মুক্ত আঙ্গিনা রয়েছে। যার মধ্যে বৃহত্তমটিতে কিবলা রয়েছে, যা জ্যামিতিক, পুষ্পশোভিত এবং শাস্ত্রীয় মোটিফ দিয়ে সজ্জিত তিনটি সূক্ষ্ম ফ্রেস্কো দিয়ে তৈরি। কিবলাসহ বারান্দাটির মধ্যভাগে একটি মিনার রয়েছে, যা প্রায় ৪০ মিটার উঁচু এবং শহরের মধ্যে সর্বোচ্চ। এটি বর্গাকার আকৃতির এবং ভিতরে একটি সিঁড়ি শীর্ষ পর্যন্ত পৌঁছে গেছে। মসজিদটি ১৯১৪ সালে (১৩৩৩ হিঃ) এর আশেপাশে নির্মিত হয়েছিল এবং এটি আদোবে দ্বারা নির্মিত। ইতিমধ্যে কাদামাটির তৈরি অনেকগুলো গম্বুজের নকশাকারী, স্থপতি আওদ সালমান আফিফ আল-তিরমি এই মিনারটির নকশা করেছেন। মিনারটির রক্ষণাবেক্ষণ ও তদারকি পরিচালনা করেছিলেন আবু বকর বিন শিহাব (মৃত্যু: ১৩৪৪ হিজরী)। এটিকে তারিম শহরের দর্শনার্থী এবং গবেষকদের জন্য অন্যতম গুরুত্বপূর্ণ স্থাপত্য স্থান এবং গন্তব্য হিসাবে বিবেচনা করা হয়।
আল-আহকাফ গ্রন্থাগার
আল-আহকাফ গ্রন্থাগারটি মসজিদ ভবনের নিচতলায় অবস্থিত, যা তারিম এবং পার্শ্ববর্তী শহরগুলোর বিপুল সংখ্যক পান্ডুলিপি সংরক্ষণের প্রয়োজনীয়তার জন্য নির্মিত হয়েছিল। ওয়াদী হাদ্রামাউত অঞ্চলে, দশম শতাব্দী থেকেই তারিমকে একটি বিশিষ্ট ইসলামী বৈজ্ঞানিক কেন্দ্র হিসাবে বিবেচনা করা হয়।
কাউনিয়া জংশন রেলওয়ে স্টেশন
কাউনিয়া রেলওয়ে জংশন বাংলাদেশের রংপুর বিভাগের রংপুর জেলায় অবস্থিত একটি রেলওয়ে জংশন।
অবস্থান
রংপুর জেলার কাউনিয়া উপজেলায়।
ইতিহাস
১৯০৫ সালে চালু হয়।
পরিষেবা
কাউনিয়া রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
শায়েস্তা ইউনিয়ন
শায়েস্তা ইউনিয়ন ঢাকা বিভাগের মানিকগঞ্জ জেলার অন্তর্গত সিঙ্গাইর উপজেলার একটি ইউনিয়ন।
অবস্থান ও আয়তন
এক নজরে শায়েস্তা নাম	শায়েস্তা ইউনিয়ন আয়তন           	প্রায়০৯বর্গকিলোমিটার(প্রায়) অবস্থান	উত্তরেসিংগাইরথানা,দক্ষিণে-জামির্ত্তাইউনিয়ন,পশ্চিমে- চারিগ্রামইউনিয়ন,পূর্বে- জয়মন্টপইউনিয়ন
ইতিহাস
আয়তন প্রায় ০৯বর্গকিলোমিটার(প্রায়) অবস্থান উত্তরে-সিংগাইর থানা,দক্ষিণে-জামির্ত্তা ইউনিয়ন,পশ্চিমে-চারিগ্রাম ইউনিয়ন,পূর্বে- জয়মন্টপ ইউনিয়ন
প্রশাসনিক উপাত্ত
জনসংখ্যা	২৭১৮৮জন( পুরুষ- ১৩,২৪০জন ও মহিলা-১৩৯৪৮জন) ভোটারসংখ্যা	১৮,৯১৫জন) পুরুষ-৯,৩৬০জন, খ) মহিলা-৯,৫৫৫জন।
শিক্ষা
কানাইনগর সরকারি প্রাথমিক বিদ্যালয়
যোগাযোগ
সিংগাইর থেকে ৬ কিলোমিটার দূরে সায়েস্তা ইউনিয়ন পরিষদ অবস্থিত।সিংগাইর বাসস্ট্যান্ড থেকে ১০টাকা ভাড়া দিয়ে ১০মিনিটে আসা যায়।আবার সিনজি বা রিক্সা,অটোরিকশাতেও আসা যায়।
পাকিস্তান অটোমোবাইলস কর্পোরেশন ক্রিকেটারদের তালিকা
এটি পাকিস্তান অটোমোবাইলস কর্পোরেশন ক্রিকেট দলের হয়ে প্রথম-শ্রেণীর বা লিস্ট এ ম্যাচ খেলেছে এমন সব ক্রিকেটারদের তালিকা। দলটি ১৯৮৩ থেকে ১৯৯৩ সালের মধ্যে ৮৩টি প্রথম-শ্রেণীর ম্যাচ এবং ১৯৮৪ থেকে ১৯৯৩ সালের মধ্যে ৬৯টি লিস্ট এ ম্যাচ খেলেছে।
তথ্যসূত্র
<references group="" responsive="1">
নুরুজ্জামান মাসুম
নুরুজ্জামান মাসুম (জন্ম: ১২ মার্চ ১৯৯০) একজন বাংলাদেশী ক্রিকেটার। ১৯ এপ্রিল ২০১৪ সালে তিনি ২০১৩-১৪ জাতীয় ক্রিকেট লিগে ঢাকা বিভাগ ক্রিকেট দলের হয়ে প্রথম-শ্রেণীর ক্রিকেটে আত্মপ্রকাশ করেছিলেন। ১১ নভেম্বর ২০১৪ সালে ঢাকা প্রিমিয়ার ডিভিশন ক্রিকেট লিগে পারটেক্স স্পোর্টিং ক্লাবের হয়ে তিনি লিস্ট এ ক্রিকেট তালিকায় স্থান অর্জন করেছিলেন।
হাসি-মুখোশী ডেনড্রোবিয়াম
হাসি-মুখোশী ডেনড্রোবিয়াম (Musky-smelling Dendrobium), (দ্বিপদ নাম: Dendrobium moschatum), হচ্ছে অর্কিডের একটি প্রজাতি।
বিবরণ
পাতা ৫০-১০০ সেমি লম্বা। ফুল হালকা হলুদ-বেগুনি। ফুল বেশ বড় এবং গুচ্ছে কয়েকটি ফোটে।
বিস্তৃতি
হাসি-মুখোশী ডেনড্রোরিয়াম হিমালয়, পূর্ব ভারত, বাংলাদেশের উত্তর, নেপাল, ভুটান, আসাম, ইয়ুনান এবং ইন্দোচীনের (ভিয়েতনাম, থাইল্যান্ড, মায়ানমার, লাওস, কম্বোডিয়া) স্থানীয় প্রজাতি।     এরা বাংলাদেশের সিলেট, চট্টগ্রাম, কক্সবাজার ও পার্বত্য চট্টগ্রামের পাহাড়ে জন্মে।
ওরাল-বি
ডান|থাম্ব| ওরাল-বি টুথব্রাশ ও ফ্লস ওরাল-বি হল একটি মার্কিন মার্কার মুখের স্বাস্থ্যবিধি পণ্য, যার মধ্যে রয়েছে টুথপেস্ট, টুথব্রাশ, বৈদ্যুতিক টুথব্রাশ এবং মাউথওয়াশ। মার্কাটি ১৯৫০ সালে এবং ক্যালিফোর্নিয়ার রেডউড সিটিতে হাটসন টুথব্রাশ আবিষ্কারের পর থেকে ব্যবসায়িকভাবে চলছে।
ইতিহাস
ডাঃ রবার্ট ডব্লিউ. হুটসন (১৯২০-২০০১), সান জোসে একটি দন্তসম্পর্কিত অনুশীলনের মালিক, ১৯৪০-এর দশকে তিনি একটি টুথব্রাশ নকশা করা শুরু করেন। ১৯৪৯ সালের মধ্যে, তিনি আবিষ্কার করেছিলেন যে পাতলা, গোলাকার, নাইলন ফিলামেন্টগুলি মাড়িতে মৃদু হবে তবে দাঁত পরিষ্কারের জন্য কার্যকর। হটসন ১৯৫০ সালে একটি টুথব্রাশ পেটেন্ট করেছিলেন। তার "হটসন টুথব্রাশ" এর জন্য পেটেন্টের জন্য আবেদনটি ১৩ জানুয়ারী, ১৯৫০ এ দাখিল করা হয়েছিল এবং একই বছরের ২৪ অক্টোবর মঞ্জুর করা হয়েছিল। ১৯৫৮ সালে, তাকে একটি "মাউথব্রাশ" এর জন্য একটি ইউটিলিটি পেটেন্ট দেওয়া হয়েছিল যার সূক্ষ্ম, নরম, নাইলন ব্রিসলস এবং ১৯৫০ এর নকশার অনুরূপ চেহারা ছিল। তিনি তার আবেদনে দাবি করেছিলেন যে এই ব্রাশটি দাঁতের এনামেলের জন্য কম ঘর্ষণকারী, মাড়ি ম্যাসাজ করার জন্য ভাল এবং সেই সময়ে উপলব্ধ অন্যান্য ব্রাশগুলির তুলনায় টুথ পাউডার তোলার ক্ষেত্রে আরও কার্যকর, যার মধ্যে মোটা, কোণ-কাটা ব্রিসলস ছিল।
তিনি ওরাল-বি ব্র্যান্ড নামও তৈরি করেছিলেন। প্রথম পণ্যটি "ওরাল-বি ৬০" নামে পরিচিত ছিল, কারণ এতে ৬০টি গুচ্ছ ছিল। অন্যান্য আকারগুলি বিভিন্ন সংখ্যক গুচ্ছ এবং সংশ্লিষ্ট নাম দিয়ে তৈরি করা হয়েছিল। হাটসন ১৯৬০-এর দশকে তার টুথব্রাশ ব্যবসা বিক্রি করে, এবং তার সান জোসে দন্তসম্পর্কিত অনুশীলন চালিয়ে যান।
বাংলাদেশ ইনস্টিটিউট অব ইন্টারন্যাশনাল এন্ড স্ট্র্যাটেজিক স্টাডিজ
বাংলাদেশ ইনস্টিটিউট অব ইন্টারন্যাশনাল অ্যান্ড স্ট্র্যাটেজিক স্টাডিজ বা বিআইআইএসএস একটি রাষ্ট্রীয় স্বায়ত্তশাসিত জাতীয় গবেষণা ইনস্টিটিউট যা একটি সংবিধিবদ্ধ প্রতিষ্ঠান হিসাবে কাজ করে যা বাংলাদেশে নিরাপত্তা ও কৌশলগত বিষয়ে গবেষণা পরিচালনা করে। রাস্ট্রদূত তারিক আহমদ করিম ইনস্টিটিউটের চেয়ারম্যান এবং মেজর জেনারেল শেখ পাশা হাবিব উদ্দিন বর্তমান মহাপরিচালক।
ওরাল-বি
ইতিহাস
২০১৩ সালে, কলম্বীয় গায়িকা শাকিরাকে থ্রিডি হোয়াইট সম্পত্তির মার্কার রাষ্ট্রদূত এবং মুখপাত্র হিসেবে বেছে নেওয়া হয়েছিল।
বাংলাদেশ ইনস্টিটিউট অব ইন্টারন্যাশনাল এন্ড স্ট্র্যাটেজিক স্টাডিজ
ইতিহাস
১৯৭৮ সালে প্রতিষ্ঠানটি একটি সংবিধিবদ্ধ সংস্থা হিসাবে বাংলাদেশ সরকার প্রতিষ্ঠিত হয়। বাংলাদেশ ইনস্টিটিউট অব ইন্টারন্যাশনাল অ্যান্ড স্ট্র্যাটেজিক স্টাডিজ বাংলাদেশের পররাষ্ট্র মন্ত্রণালয়ের অধীনে রয়েছে।
আব্রাহাম লোগান
আব্রাহাম লোগান (১৩ আগস্ট ১৮১৬ - ২০ ডিসেম্বর ১৮৭৩) সিঙ্গাপুরে প্রকাশিত সিঙ্গাপুর ফ্রি প্রেস ইংরেজি দৈনিক পত্রিকার মালিক এবং সম্পাদক ছিলেন, ১৮৪৬ সাল থেকে পরবর্তী ২০ বছর। এছাড়া তিনি একজন বিশিষ্ট আইনজীবীও ছিলেন। এডিনবরা থেকে আইন নিয়ে পড়াশোনা করার পরে, লোগান উপনিবেশিক অফিসে প্রণালী বন্দোবস্তের ঐতিহাসিক স্থানান্তরকারী হিসাবে গুরুত্বপূর্ণ ভূমিকা পালন করেছিলেন।
তাঁর পিতা থমাস লোগান, আব্রাহাম লোগান স্কটল্যান্ডের বারউইকশায়ারের হাটন হলে জন্মগ্রহণ করেছিলেন। ১৮৫০ সাল থেকে সিঙ্গাপুর চেম্বার অব কমার্সের সম্পাদক ছিলেন, ১৮৬৮ সালে অবসর গ্রহণ অবধি, লোগান প্রণালী হাত বদলের ক্ষেত্রে গুরুত্বপূর্ণ ভূমিকায় ছিলেন। ১৮৬৭ সালের ১ এপ্রিল, অবশেষে লন্ডনের সহযোগীদের কাছ থেকে কিছুটা সহায়তা নিয়ে স্থানান্তর করা হয়েছিল।
সিঙ্গাপুরের থমসন রোডের মনোজ্ঞ পর্বতে তার জীবনের অধিকাংশ সময় কাটিয়েছেন, লোগান পরে পেনাং চলে আসেন ১৮৬৯ সালে, তাঁর ভাই, জেমস রিচার্ডসন লোগানের মৃত্যুর পর। সিঙ্গাপুরে তাঁর বেশিরভাগ কার্যক্রম থেকে পদত্যাগ করে, লোগান পেনাং-এ ১৮ ডিসেম্বর ১৮৭৩ সালে মারা যান।
পাখিদের সম্মেলন
থাম্ব|নিরব, শান্ত শিষ্ট পরিবেশ সদা পাখিদের উপযোগী। পাখিদের সম্মেলন বা পাখিদের বুলি (, মানতিক-উত-তাইর, ছাড়াও مقامات الطیور মাকামাত-উত-তাইর নামে পরিচিত; ১১৭৭) সুফি কবি ফরিদ উদ্দিন আত্তার এর একটি ফার্সি কবিতা, এই কবি সাধারণত নিশাপুরের আত্তার নামে পরিচিত। কবিতার শিরোনামটি সরাসরি কুরআন, 27:16 থেকে নেওয়া হয়েছে যেখানে সুলায়মান ( সলোমন ) এবং দাউদ ( ডেভিড ) কে পাখির ভাষা বা বুলি (মানতিক-উত-তাইর) শেখানো হয়েছে বলে উল্লেখ করা হয়েছে। আত্তার এর মৃত্যুও তার জীবনের মতোই জল্পনা -কল্পনার বিষয়। তিনি সত্তর বছর বয়সে ১২২১ সালে নিশাপুর শহরে চেঙ্গিস খান এবং মঙ্গোল সেনাদের দ্বারা চালানো গণহত্যায় মারা গেছেন বলে জানা যায়।
লল্লেশ্বরী
লল্লেশ্বরী বা লাল দেদ (১৩২০-১৩৯২), ছিলেন কাশ্মীরের শৈববাদী হিন্দু দর্শন শিক্ষাকেন্দ্রের এক অতীন্দ্রি়য়বাদী। তিনি ছিলেন বৎসুন  বা  বাক্‌স নামক রহস্যময় কবিতা শৈলীর স্রষ্টা যার আক্ষরিক অর্থে "বক্তৃতা" (সংস্কৃত বাক থেকে যার উৎপত্তি)। লাল বাক্‌স নামে পরিচিত, তার কবিতাগুলি কাশ্মীরি ভাষার প্রাচীনতম রচনা এবং আধুনিক কাশ্মীরি সাহিত্যের ইতিহাসের একটি গুরুত্বপূর্ণ অংশ।
জীবনী
লাল দেদের জীবনের বেশিরভাগ তথ্য পাওয়া যায় স্থানীয় লোক কথা ও লোকগাথা থেকে যা ভিন্ন ভিন্ন লোকমুখে আলাদা আলাদাভাবে কথিত ও ব্যক্ত হয়েছে। তার ফলে তার জীবনীর বিবরণ নিয়ে যথেষ্ট মতভেদ রয়েছে। অসংখ্য সমসাময়িক কাশ্মীরি ইতিহাসকার, যেমন জোনারাজা, শ্রীভারা, প্রজ্যভট্ট এবং হায়দার মালিক চাদুরা তাদের লিখিত নথিতে লাল দেদের উল্লেখ করেননি। লাল দেদের জীবনের প্রথম লিখিত নথিটি তাদকিরাত-উল-আরিফিন (১৫৮৭) থেকে পাওয়া যায় যা মুল্লা আলী রৈনা দ্বারা লিখিত সাধু ও ধর্মীয় ব্যক্তিত্বদের জীবনী সংকলন। এছাড়াও বাবা দাউদ মিশকাতি -র আসরার উল-আকবর (১৬৫৪) এ তার জীবনের বিবরণ পাওয়া গেছে। এই গ্রন্থগুলিতে, লাল দেদকে একজন রহস্যময় সাধিকা হিসাবে বর্ণনা করা হয়েছে যিনি প্রধানত বন ভ্রমণকারীদের প্রায়শই দর্শন দেন। ১৭৩৬ সালে রচিত খাজা আজম দিদ্দামারি র তারিখ-ই-আজামী -তে লাল দেদের জীবনের আরও বিশদ বিবরণ রয়েছে। ফার্সি ধারাবিবরণী ওয়াকিয়াতি-ই-কাশ্মীরতে (১৭৪৬) তার কথা উল্লেখ করা আছে। সেই গ্রন্থের বর্ণনা অনুযায়ী তিনি সুলতান আলাউ-উদ-দিনের (১৩৪৩-৫৪) শাসনকালে বিখ্যাত হন এবং সুলতান শিহাব উদ্দীনের শাসনকালে তিনি মারা যান (১৩৫৪-৭৩)।
লাল দেদকে ইরানী সুফি পন্ডিত ও কবি মীর সৈয়দ আলী-হামদানি -র সমসাময়িক বলে মনে করা হয়। তিনি কাশ্মীর ভ্রমণের সময় তার নিজের কবিতায় তার ভ্রমনের গল্প লিপিবদ্ধ করেছিলেন।
বেশিরভাগ আধুনিক পণ্ডিতদের মত অনুযায়ী লাল দেদের জন্ম ১৩০১ এবং ১৩২০ খ্রিস্টাব্দের মধ্যে, সেম্পোর বা পান্দ্রেন্থানের কাছে। তিনি ১৩৭৩ সালে মারা গেছেন বলে অনুমান করা হয় এবং বলা হয় বিজবেহারার কাছে তাকে সামাধিস্থ করা হয়েছে যদিও কোন নিশ্চিতকরণ নেই। অনুমান করা হয় লাল দেদ এক ব্রাহ্মণ পরিবারে জন্মগ্রহণ করেছিলেন এবং স্থানীয় রীতিনীতি অনুসারে বারো বছর বয়সে তার বিয়ে হয়েছিল। বিয়ের পর, প্রথা অনুযায়ী তার নাম পরিবর্তন করে পদ্মাবতী রাখা হয়, কিন্তু লালা বা লাল দেদ নামেই তার পরিচিতি অব্যাহত থাকে। কিছু রিপোর্ট থেকে জানা যায় যে তার বৈবাহিক জীবন অসুখী ছিল, এবং তিনি ২৪ এবং ২৬ বছর বয়সের মধ্যে একজন শিব উপাসক সিদ্ধপুরুষ সিদ্ধ শ্রীকান্ত বা সেদ বয়ুর শিষ্য হওয়ার জন্য বাড়ি ছেড়েছিলেন। তার ধর্মীয় শিক্ষার অংশ হিসাবে, তিনি একাকী বিভিন্ন স্থানে পায়ে হেঁটে ভ্রমণ করেছিলেন এবং ভিক্ষাবৃত্তি করে জীবনযাপন করেছেন। একজন শিক্ষক এবং আধ্যাত্মিক নেতা হওয়ার আগে এরকমই ছিল তার জীবন।
সাহিত্য সৃষ্টি
লাল দেদের কবিতাগুলি কাশ্মীরি সাহিত্যের প্রাচীনতম নিদর্শন এবং করে সেই সময়কালের অন্তর্ভুক্ত যখন উত্তর ভারতে কথিত অপভ্রংশ-প্রাকৃত থেকে পৃথক হয়ে কাশ্মীরি ভাষা একটি স্বতন্ত্র ভাষা হিসাবে আবির্ভূত হচ্ছে। বলা হয় বাকস নামে পরিচিত মোট ২৮৫টি কবিতা লাল দেদের রচনা।
রচনার বিষয়বস্তু
লাল দেদের রচনাগুলি ভারতীয় উপ-মহাদেশের সংস্কৃত, ইসলামিক, সুফি, শিখ প্রভূত ভাষা সংস্কৃতি থেকে প্রভাবিত এবং এই বিভিন্ন সংস্কৃতির মধ্যে যোগাযোগ স্থাপনকারী এক সূত্র।
তিনি কাশ্মীরে শৈবধর্মের রহস্যময় ঐতিহ্যের বাহক ছিলেন, যা ১৯০০ সালের আগে ত্রিকা নামে পরিচিত ছিল।
লাল দেদের বাক্‌সের বেশ কয়েকটি নতুন অনুবাদ সাম্প্রতিককালে প্রকাশিত হয়েছে। লাল দেদের জীবন ও কবিতার উপর ভিত্তি করে সমসাময়িক অনেক নাটিকা প্রস্তুত হয়েছে। সমসাময়িক কিছু গানে লাল দেদের কবিতার অনুকরন অথবা অনুবাদিত অংশ ব্যাবহার হয়েছে। ২০০৪ সাল থেকে সারা ভারত জুড়ে ইংরেজি, হিন্দি এবং কাশ্মীরি ভাষায় লাল দেদের জীবনের উপর ভিত্তি করে একটি একক নাটক অনুষ্ঠিত হয়েছে যাতে মুখ্য চরিত্রে অভিনেত্রী মিতা বশিষ্ট অভিনয় করেছেন।
অনুবাদ
লাল দেদের রচনাগুলি প্রথম বিংশ শতাব্দীতে লিখিতভাবে লিপিবদ্ধ করা হয়েছিল এবং তারপর থেকে প্রায়শই কাশ্মীরি এবং ভাষা অনুবাদে পুনঃপ্রকাশিত হয়েছে। ১৯১৪ সালে, স্যার জর্জ গ্রিয়ারসন, একজন বেসামরিক কর্মচারী এবং লিঙ্গুইস্টিক সার্ভে অফ ইন্ডিয়ার সুপারিনটেনডেন্ট, লাল দেদের বাক্‌সগুলির একটি অনুলিপি অনুমোদিত করেছিলেন। তার আগে বাক্‌সগুলির কোনোরকম লিখিত নথি অনুপলব্ধ ছিল। কাশ্মীরের গুশ শহরে বসবাসকারী গল্পকার ধর্ম-দাসা দরবেশের দ্বারা সম্পাদিত বাক্‌সগুলির একটি মৌখিক বর্ণনার প্রতিলিপি করে একটি প্রস্তুত করা হয়েছিল। এই পাণ্ডুলিপিটি গ্রিয়ারসন দ্বারা ইংরেজিতে অনুবাদ করা হয়েছিল এবং লালা-বাক্যানি, বা লাল দেদের জ্ঞানী উক্তি হিসাবে প্রকাশিত হয়েছিল। গ্রিয়ারসন হাঙ্গেরীয়-ব্রিটিশ প্রত্নতাত্ত্বিক এবং পণ্ডিত স্যার মার্ক অরেল স্টেইন দ্বারা প্রস্তুতকৃত আংশিক অনুবাদকে একত্রিত ও প্রসারিত করেন এবং কাশ্মীরি প্রবাদ ও উক্তিগুলির অভিধানে অন্তর্ভুক্ত কিছু সংগ্রহ করা কবিতাও তার মধ্যে যোগ করেন (১৮৮৮)।
গ্রিয়ারসনের অনুবাদ ছিল লাল দেদের রচনার প্রথম মুদ্রিত ও প্রকাশিত খণ্ড। তার অনুবাদের পর লাল দেদের রচনার বেশ কিছু ইংরেজি অনুবাদ তৈরি করা হয়েছে যার মধ্যে উল্লেখ্য পন্ডিত আনন্দ কৌল (১৯২১), স্যার রিচার্ড কারনাক টেম্পল (১৯২৪) এবং জয়লাল কৌল (১৯৭৩) -এর অনুবাদ। আরও সাম্প্রতিক অনুবাদের মধ্যে রয়েছে কোলম্যান বার্কস,, জয়শ্রী ওডিন কাক, এবং রঞ্জিত হোসকোট -এর অনুবাদ।
তার কবিতা ইংরেজিতে অনুবাদ করেছেন রিচার্ড টেম্পল, জয়লাল কৌল, কোলম্যান বার্কস, জয়শ্রী ওডিন এবং রঞ্জিত হোসকোট।
পরম্পরা
নেতৃস্থানীয় কাশ্মীরি সুফি ব্যক্তিত্ব শেখ নূর-উদ-দীন ওয়ালি (নূরউদ্দিন ঋষি বা নুন্দা ঋষি নামেও পরিচিত) লাল দেদের দ্বারা অত্যন্ত প্রভাবিত ছিলেন। তিনি সাধু সন্তদের সংগঠন ঋষি আদেশ -এর নেতৃত্ব দেন যা পরবর্তীকালে রেশ মীর সাইবের মতো অনেক সাধুসন্তের উত্থানের পটভূমি হয়ে ওঠে। কাশ্মীরি লোককাহিনী অনুসারে শিশু অবস্থায় নুনদা ঋষি তার মায়ের দুগ্ধপান করতে অস্বীকার করেছিলেন, তখন লাল দেদ তাকে দুগ্ধপান করান।
লাল দেদ এবং তার অতীন্দ্রিয় সঙ্গীতের প্রভাব এখনও কাশ্মীরিদের মনে গভীর প্রভাবশালী। ২০০০ সালে নয়াদিল্লিতে লাল দেদের স্মরনে অনুষ্ঠিত জাতীয় আলোচনাসভায় তার উপর রচিত আধুনিক স্মরনিকা বইটি প্রকাশিত হয়। তার ট্রায়াডিক মিস্টিসিজম বইতে, পল ই. মারফি লাল দেদকে "ভক্তিমূলক বা আবেগ-ভিত্তিক ট্রায়াডিজমের প্রধান ব্যাখ্যাকারী" বলে অভিহিত করেছেন। তার মতে, নবম শতাব্দীর শেষার্ধ এবং চতুর্দশ শতাব্দীর শেষ এই পাঁচশ বছরের সময়কালে কাশ্মীরে ভক্তিবাদের তিন উল্লেখযোগ্য প্রতিনিধি আবির্ভূত হয়েছিল যার মধ্যে লাল দেদ ছিলেন একজন।
লাল দেদের রচিত গান ও কবিতা তাঁর আধ্যাত্মিক জীবনের অসাম্প্রদায়িক প্রকৃতির দিকে ইঙ্গিত করে। তার জীবন এবং কাজ সময়ের সাথে সাথে বিভিন্ন ধর্মীয় এবং রাজনৈতিক ক্ষেত্রে জন্য ব্যবহৃত হয়েছে। কবি রঞ্জিত হোসকোটের রচনা থেকে এই তথ্য পাওয়া যায়।
প্রকাশ কারাত
প্রকাশ কারাত (মলয়ালম: പ്രകാശ് കാരാട്ട്) হলেন ভারতের একজন কমিউনিস্ট রাজনীতিক। ইনি ৭ ফেব্রুয়ারি ১৯৪৮ সালে (সরকারি নথি অনুসারে, ১৯ অক্টোবর ১৯৪৭) বর্মার রেঙ্গুনে জন্মগ্রহণ করেন। তিনি ১১ এপ্রিল ২০০৫ থেকে ১৯ এপ্রিল ২০১৫ সাল পর্যন্ত ভারতের কমিউনিস্ট পার্টি (মার্ক্সবাদী)-র সাধারণ সম্পাদক ছিলেন।
শিক্ষা
প্রকাশ কারাত বার্মার লেতপাদানে ১৯৪৮ সালের ৭ ফেব্রুয়ারি জন্মেছিলেন। তার পিতা বার্মা রেলওয়েতে কেরানির চাকরি করতেন এবং সেখানেই ব্রিটিশ রাজত্বে চাকুরি খুঁজে পেয়েছিলেন।
ব্যক্তিগত জীবন
তিনি বিশিষ্ট কমিউনিস্ট রাজনীতিবিদ ও ভারতের কমিউনিস্ট পার্টি (মার্ক্সবাদী)-র পলিট ব্যুরোর সদস্য বৃন্দা কারাত কে বিবাহ করেন।
ব্রিটিশ গ্রন্থাগার
ব্রিটিশ লাইব্রেরি যুক্তরাজ্যের জাতীয় গ্রন্থাগার এবং এটি বিশ্বের বৃহত্তম গ্রন্থাগারসমূহের মধ্যে একটি। বহু দেশ থেকে সংগৃহীত ১৭০-২০০ মিলিয়ন  আইটেম রয়েছে বলে অনুমান করা হয়। আইনী আমানত গ্রন্থাগার হিসাবে, ব্রিটিশ গ্রন্থাগার যুক্তরাজ্যে বিতরণ করা বিদেশী শিরোনামের একটি উল্লেখযোগ্য অনুপাত সহ যুক্তরাজ্য ও আয়ারল্যান্ডে উৎপাদিত সমস্ত বইয়ের অনুলিপি গ্রহণ করে। গ্রন্থাগারটি ডিজিটাল, সংস্কৃতি, মিডিয়া ও ক্রীড়া বিভাগ দ্বারা স্পনসরিত একটি অ-বিভাগীয় সরকারি সংস্থা।
ব্রিটিশ লাইব্রেরি অনেকগুলি ভাষার আইটেম ও অনেকগুলি বিন্যাস সহ একটি প্রধান গবেষণা গ্রন্থাগার। গ্রন্থাগারটিতে মুদ্রণ ও ডিজিটাল উভয়ই প্রকারের বই, পাণ্ডুলিপি, জার্নাল, সংবাদপত্র, পত্রিকা, শব্দ ও সঙ্গীত রেকর্ডিং, ভিডিও, প্লে-স্ক্রিপ্ট, পেটেন্ট, ডাটাবেস, মানচিত্র, স্ট্যাম্প, মুদ্রণ, চিত্র রয়েছে। লাইব্রেরির সংগ্রহে পাণ্ডুলিপিগুলির যথেষ্ট পরিমাণে সঞ্চয় ও ২০০০ খ্রিস্টপূর্বের আইটেম সহ প্রায় ১৪ মিলিয়ন বই। গ্রন্থাগারটি বিষয়বস্তু অর্জনের জন্য একটি কার্যক্রম বজায় রেখেছে এবং প্রতি বছর প্রায় ৩ মিলিয়ন বিষয়বস্তু যুক্ত করে, যা নতুন শেল্ফের ৯.৫ কিলোমিটার (৬ মাইল) দখল করে।
গ্রন্থাগারটি ১৯৭৩ সালের আগে ব্রিটিশ যাদুঘরের অংশ ছিল। লাইব্রেরিটি এখন লন্ডনের সেন্ট প্যানক্রাসের ইউস্টন রোডের উত্তর দিকে (ইউস্টন রেলওয়ে স্টেশন এবং সেন্ট প্যানক্রাস রেলওয়ে স্টেশনের মাঝামাঝি) একটি বিশেষভাবে নির্মিত ভবন অবস্থিত এবং বোস্টন স্পার কাছে পশ্চিম ইয়র্কশায়ার ওয়েদারবির নিকটবর্তী একটি অতিরিক্ত সংগ্রহ ভবন ও পাঠকক্ষ রয়েছে। সেন্ট প্যানক্রাস ভবনটি আনুষ্ঠানিকভাবে রাণী দ্বিতীয় এলিজাবেথের কর্তৃক ১৯৯৮ সালের জুন মাসে খোলা হয় এবং এটির স্থাপত্য ও ইতিহাসের জন্য "ব্যতিক্রমী আগ্রহের" প্রথম শ্রেণীর ভবন হিসাবে তালিকাভুক্ত করা হয়।
প্রারম্ভিক ভিত্তি
১৯৭৪ সালে বৈজ্ঞানিক ও প্রযুক্তিগত তথ্যের জন্য অফিস দ্বারা পূর্বে ব্যবহৃত ফাংশনগুলি নেওয়া হয়েছিল; ১৯৮২ সালে ইন্ডিয়া অফিস লাইব্রেরি এবং রেকর্ডস এবং HMSO Binderies ব্রিটিশ লাইব্রেরির দায়িত্বে পরিণত হয়। লাইব্রেরির ঐতিহাসিক সংগ্রহের মূল ভিত্তি ১৮ শতকের দান এবং অধিগ্রহণের একটি সিরিজের উপর ভিত্তি করে, যা "ফাউন্ডেশন কালেকশন" নামে পরিচিত। এর মধ্যে রয়েছে স্যার রবার্ট কটন, স্যার হ্যান্স স্লোয়েন, রবার্ট হারলে এবং কিং জর্জ III এর কিংস লাইব্রেরি, সেইসাথে কিং জর্জ II দ্বারা দান করা ওল্ড রয়্যাল লাইব্রেরির বই এবং পাণ্ডুলিপি।
ওয়েস্ট ইয়র্কশায়ারের বোস্টন স্পা (থর্প আর্চ ট্রেডিং এস্টেটে) ব্রিটিশ লাইব্রেরি বহু বছর ধরে এর সংগ্রহগুলি সেন্ট্রাল লন্ডনের আশেপাশের বিভিন্ন ভবনে, ব্লুমসবারি (ব্রিটিশ মিউজিয়ামের মধ্যে), চ্যান্সারি লেন, বেসওয়াটার এবং হলবোর্নের মতো জায়গায়, বোস্টন স্পাতে একটি আন্তঃগ্রন্থাগার ঋণ কেন্দ্র, ২.৫ মাইল (৪ কিমি) পূর্বে ছড়িয়ে পড়েছিল। পশ্চিম ইয়র্কশায়ারের ওয়েদারবাই (থর্প আর্চ ট্রেডিং এস্টেটে অবস্থিত), এবং উত্তর-পশ্চিম লন্ডনের কলিন্ডেলের সংবাদপত্রের গ্রন্থাগার।[০১]
তথ্যসূত্র
== বহিঃসংযোগ==
সার্ফ এক্সেল
সার্ফ এক্সেল হল একটি ইউনিলিভার মার্কা যেটি বর্তমানে ভারত, পাকিস্তান, বাংলাদেশ এবং শ্রীলঙ্কার বাজারে ওএও ডিটারজেন্টের প্রতিপক্ষ মার্কা হিসেবে রয়েছে।
কাজী গোলাম দস্তগীর
প্রাথমিক জীবন
কাজী গোলাম দস্তগীর ২৩ সেপ্টেম্বর ১৯৩২ সালে কোলকাতায় জন্মগ্রহণ করেন।
কর্মজীবন
কাজী গোলাম দস্তগীর ১ নভেম্বর ১৯৭৫ হতে ১৪ ডিসেম্বর ১৯৭৭ সাল পর্যন্ত বাংলাদেশ রাইফেলসের মহাপরিচালক হিসাবে দায়িত্ব পালন করেন।
মৃত্যু
কাজী গোলাম দস্তগীর ১৭ অক্টোবর ২০০৮ সালে মৃত্যু বরণ করেন।
আরিফ খান জয়
আরিফ খান জয় (জন্ম: ২০ নভেম্বর ১৯৭১; আরিফ খান নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড় এবং রাজনীতিবিদ। জয় তার খেলোয়াড়ি জীবনের অধিকাংশ সময় ঢাকা আবাহনী এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেলেছেন। তিনি ২০১৪ সাল হতে ২০১৮ পর্যন্ত বাংলাদেশের যুব ও ক্রীড়া মন্ত্রণালয়ের উপমন্ত্রীর দায়িত্ব পালন করেছেন।
১৯৯৪ সালে মৌসুমে, বাংলাদেশী ক্লাব ঢাকা ক্লাবের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন। অতঃপর ১৯৯৫ সালে তিনি ঢাকা আবাহনীতে যোগদান করেছিলেন, টেমপ্লেটক্লাবের হয়ে তিনি ১টি লিগ শিরোপা জয়লাভ করেছিলেন। ঢাকা আবাহনীতে ১ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছিলেন। পরবর্তীকালে, তিনি মুক্তিযোদ্ধা সংসদ এবং ঢাকা মোহামেডানের হয়ে খেলেছিলেন। সর্বশেষ ২০০৩–০৪ মৌসুমে, তিনি ঢাকা মোহামেডান হতে ঢাকা আবাহনীতে যোগদান করেছিলেন; ঢাকা আবাহনীর হয়ে ৭ মৌসুম খেলার পর তিনি অবসর গ্রহণ করেছিলেন।
২০০৩ সালে তিনি বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ১৯ ম্যাচে ১টি গোল করেছিলেন। তিনি বাংলাদেশের হয়ে সর্বমোট ২টি এএফসি এশিয়ান কাপে (২০০৪ এবং ২০০৭) অংশগ্রহণ করেছিলেন।
প্রারম্ভিক জীবন
আরিফ খান জয় ১৯৭১ সালের ২০শে নভেম্বর তারিখে নেত্রকোনা জেলা শহরের রাজুর বাজারে জন্মগ্রহণ করেছেন।
আন্তর্জাতিক ফুটবল
২০০৬ সালের ৬ই সেপ্টেম্বর তারিখে জয় ৩৪ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। কাতারের দোহার শেখ জাসিম বিন হামাদ স্টেডিয়ামে অনুষ্ঠিত কাতারের বিরুদ্ধে উক্ত ম্যাচে বাংলাদেশ ৩–০ গোলের ব্যবধানে পরাজিত হয়েছিল, ম্যাচটিতে তিনি ৬০ মিনিট খেলেছিলেন। আন্তর্জাতিক ফুটবলে, তার প্রায় ৩ বছরের খেলোয়াড়ি জীবনে তিনি সর্বমোট ১৯ ম্যাচে ১টি গোল করেছিলেন।
রাজনীতি
জয় ২০১৪ সালে নেত্রকোণা-২ আসনের সংসদ সদস্য নির্বাচিত হন। তিনি বাংলাদেশ আওয়ামী লিগের দলের একজন সদস্য। একজন সাবেক পেশাদার ফুটবলার এবং বাংলাদেশ ফুটবল ফেডারেশনের সহ-সভাপতির দায়িত্ব পালন করা জয় যুব ও ক্রীড়া মন্ত্রণালয়ের উপমন্ত্রী পদে নিযুক্ত হন। যিনি প্রথম প্রাক্তন পেশাদার ক্রীড়াবিদ হিসেবে এই মন্ত্রণালয়ের দায়িত্ব গ্রহণ করেছিলেন।
বিতর্ক
২০১৫ সালে জয়ের বিরুদ্ধে ক্রীড়া মন্ত্রণালয়ের একজন যুগ্ম সচিবের কার্যালয়ে ভাঙচুর চালানোর অভিযোগ উঠেছিল। তার বিরুদ্ধে কর্তব্যরত পুলিশ কর্মকর্তাকে আক্রমণ করার অভিযোগ আনা হয়েছিল, যিনি পরবর্তীতে ২০১৬ সালে তার বিরুদ্ধে একটি মামলা দায়ের করেছিলেন।
কুলাঘাট ইউনিয়ন
কুলাঘাট ইউনিয়ন বাংলাদেশের রংপুর বিভাগের লালমনিরহাট জেলার লালমনিরহাট সদর উপজেলার অন্তর্গত একটি ইউনিয়ন পরিষদ। এটি ২৮.৪৯ কিমি২ (১১.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৬,৬৬০ জন। ইউনিয়নটিতে মোট গ্রামের সংখ্যা ৩৮টি ও মৌজার সংখ্যা ১১টি।
সূরা যুখরুফ
সূরা আয্‌-যুখরুফ (আরবি ভাষায়: الزّخرف) মুসলমানদের ধর্মীয় গ্রন্থ কুরআনের ৪৩ তম সূরা, এর আয়াত অর্থাৎ বাক্য সংখ্যা ৮৯ এবং এর রূকু তথা অনুচ্ছেদ সংখ্যা ৭। সূরা আয্‌-যুখরুফ মক্কায় অবতীর্ণ হয়েছে।
নামকরণ
এই সূরাটির ৮৫ নং আয়াতের وَزُخْرُفًا শব্দ থেকে এর নামটি গৃহীত হয়েছে; অর্থাৎ, যে সূরার মধ্যে زُخْرُف (‘যুখরুফ’) শব্দটি আছে এটি সেই সূরা।
আনিয়াং শিক্ষার্থী হত্যাকাণ্ড
আনিয়াং শিক্ষার্থী হত্যাকাণ্ড বলতে দুই তরুণীকে অপহরণ এবং পরবর্তী হত্যার কথা উল্লেখ করে (লি হাই-জিন, ১০; এবং উ ইয়ে-সিউল, ৮), যা ২০০৭ সালের ক্রিসমাসের দিন দক্ষিণ কোরিয়ার আনিয়াংয়ে ঘটেছিল। ২০০৮ সালের ১১ মার্চ সুওনের কাছে চিলবোসান পর্বতএলাকায় লি'র লাশ পাওয়া যায় এবং চার দিন পর হত্যাকারী ৩৮ বছর বয়সী জিওং সিয়ং-হাইয়নকে গ্রেপ্তার করা হয়। পরবর্তীতে তিনি উভয় হত্যার কথা স্বীকার করেন এবং ইঙ্গিত দেন যে তিনি উ-এর লাশ সিহিউংয়ে কবর দিয়েছেন, যেখানে পরে কর্তৃপক্ষ এটি খুঁজে পায়। তার বিচারের সময়, জিওংকে দোষী সাব্যস্ত করা হয় এবং মৃত্যুদণ্ড দেওয়া হয়, এবং এখনও তার মৃত্যুদণ্ডের অপেক্ষায় রয়েছে।
অন্তর্ধান
২০০৭ সালের ২৫ শে ডিসেম্বর, দুই মেয়েকে কিছু বন্ধুর সাথে মানান-গুর একটি খেলার মাঠে খেলতে দেখা যায়, যখন তারা তাদের গির্জার সেবা শেষ করে। বিকেল ৪:১০ টার দিকে, তাদের আনইয়াং সাহিত্য কেন্দ্রের সামনে একটি বহিরঙ্গন কনসার্ট হলে সিসিটিভিতে দেখা যায়, একটি ছোট দোকানের মালিক তাদের বিকেল ৫টার দিকে কেন্দ্র থেকে বেরিয়ে যেতে দেখার কিছুক্ষণের মধ্যেই নিখোঁজ হয়ে যায়।
লি হাই-জিনের দেহ আবিষ্কার
১১ ই মার্চ, সুওনের কাছে পাহাড়ের উপর প্রশিক্ষণপ্রাপ্ত একজন রিজার্ভ অফিসার একটি সমাধিস্থ লাশ খুঁজে পান, যা পুলিশকে অনুসন্ধানের কথা জানায়। উদ্ঘাটিত মৃতদেহটি ন্যাশনাল ইনস্টিটিউট ফর সায়েন্টিফিক ইনভেস্টিগেশনের কাছে পাঠানো হয়েছিল, যেখানে নির্ধারণ করা হয়েছিল যে মৃতদেহটি ৮ থেকে ১০ বছর বয়সী একটি অল্প বয়সী মেয়ের। এটি একটি নিখোঁজ শিশু হতে পারে ভেবে, করোনাররা একটি ডিএনএ বিশ্লেষণ করতে বলেছিলেন, যা চূড়ান্তভাবে প্রমাণ করেছিল যে দেহটি লি হাই-জিনের।
ইতিমধ্যে, পুলিশ জানতে পারে যে জিওং সিয়ং-হাইয়ন নামে একজন স্থানীয় বাসিন্দা, যিনি লি'র বাড়ি থেকে প্রায় ১৩০ মিটার দূরে নিজে থাকতেন, ২০০৩ সালে হুন্ডাই সোনাটা ভাড়া নিয়েছিলেন যেদিন দুই শিশু নিখোঁজ হয়েছিল, পরের দিন এটি ফিরিয়ে দেয়। যখন তারা গাড়িটি পরীক্ষা করে, ট্রাঙ্কে একটি রক্তের দাগ পাওয়া যায়। প্রতিষ্ঠানে এটি পরীক্ষা করার পর কর্তৃপক্ষকে জানানো হয় যে রক্ত লি এবং উ এর ডিএনএর সাথে মিলে গেছে।
গ্রেফতার
২০০৮ সালের ১৬ মার্চ জেয়ংকে আনিয়াংয়ে তার মায়ের বাড়িতে গ্রেপ্তার করা হয় এবং থানায় নিয়ে যাওয়া হয়। প্রাথমিকভাবে, তিনি একগুঁয়েভাবে এই অভিযোগ অস্বীকার করেন, এবং তারপর ট্রাফিক দুর্ঘটনায় তাদের হত্যার পর লজ্জায় শিশুদের লাশ লুকিয়ে রেখেছিলেন বলে দাবি করেছিলেন। যাইহোক, যখন পুলিশ তাকে জানায় যে ঘটনাস্থলে কোনও ট্রাফিক দুর্ঘটনার চিহ্ন পাওয়া যায়নি, তখন অবশেষে সে উভয় মেয়েকে অপহরণ করে হত্যা করার কথা স্বীকার করে।
উ ই-সিউলের দেহ আবিষ্কার
জিওং-এর গ্রেপ্তারের দুই দিন পর সামরিক গোয়েন্দা ইউনিটের একজন সৈনিক সিহিউং-এর একটি জলপথের নিচে লাশের অংশ খুঁজে পায়। মেয়েটির ডান হাত প্রথমে, পরের ঘন্টাগুলিতে একটি অতিরিক্ত বাম হাত এবং ডান পা পাওয়া যায়। পরীক্ষার জন্য দেহাবশেষ পাঠানোর পর, ইনস্টিটিউট নির্ধারণ করে যে তারা সত্যিই উ এর অন্তর্গত।
ধারাবাহিক খুনি
জিওং-এর গ্রেপ্তারের পর, এলাকায় সংঘটিত নারী ও অল্পবয়সী মেয়েদের একই ধরনের পাঁচটি নিখোঁজ হওয়ার ঘটনায় তার বিরুদ্ধে তদন্ত করা হয়। ২০০৮ সালের ১৯ মার্চ উইওয়াং-এর ওয়াংসং জলাধারথেকে ৩০ বছর বয়সী এক মহিলার মৃতদেহ পাওয়া যায়। তার আঙুলের ছাপ সরিয়ে ফেলা হয়েছিল এবং তার দুটি হাত বাঁধা ছিল, যখন মৃত্যুর কারণ শ্বাসরোধ বলে মনে হয়েছিল। যাইহোক, কর্তৃপক্ষ চূড়ান্তভাবে প্রমাণ করতে পারেনি যে জিওং এই অপরাধের জন্য দায়ী।
সেই সময় ইন্টারনেটে এমন জল্পনাও ছিল যে জিওং সম্ভবত তৎকালীন অজ্ঞাতপরিচয় হোয়াসিয়ং ধারাবাহিক খুনি ছিলেন। যেহেতু তিনি সন্দেহভাজন স্কেচের সাথে সাদৃশ্যপূর্ণ ছিলেন, এবং মাত্র ২০০২ সাল থেকে আনইয়াং-এ থাকতেন, তাই পরামর্শ দেওয়া হয়েছিল যে তিনি সম্ভবত হাওয়াসিয়ং বা সুওন এলাকার কাছে ছিলেন। তবে বিশেষজ্ঞরা এই সিদ্ধান্তে উপনীত হন যে জিওং অপরাধী হওয়ার সম্ভাবনা অত্যন্ত কম।
ফেবিকল
ফেভিকল হল ভারতীয় কোম্পানী পিডিলাইট ইণ্ড্ৰাষ্ট্ৰীজ লিমিটেড দ্বারা উৎপাদিত আঠা'র একটা ব্রান্ড।
ইতিহাস
১৯৫৪ সালে বলবন্ত পারেখ ও সুশীল পারেখ একটা ছোট ব্যবসায় আরম্ভ করেন। ৫ বছর পরে ১৯৫৯ সালে, তারা জন্তুর থেকে প্ৰস্তুত করা আঠারো একটা সাংশ্লেষিক বিকল্প শুরু করেন। তারা এই বস্তুটির নাম দেন 'ফেবিকল'। ১৯৬৩ সালে কনদিবিটা গ্রামে, মুম্বাইতে ফেবিকলের প্ৰথম উদ্যোগটির স্থাপনা হয়। এখানেই বৰ্তমান ফেবিকলের মুখ্য কাৰ্যালয় আছে। ১৯৯৭ সালে ফেবিকল দূরদৰ্শনে প্ৰথম বিজ্ঞাপন দেয়। ২০০৪ সালে ফেবিকল ফেবিকল মেরাইন বলে বাজারে একটা উপ-ব্রান্ড চালু করেন। ।
মহেন্দ্রনগর ইউনিয়ন
মহেন্দ্রনগর ইউনিয়ন  রংপুর বিভাগের লালমনিরহাট জেলার সদর উপজেলায় অবস্থিত।
প্রশাসনিক এলাকা
এই ইউনিয়নের পুরুষ ১৬০৫৭ জন ও মহিলা ১৫৪৫০ জন।
জয়মন্টপ ইউনিয়ন
জয়মন্টপ ইউনিয়ন ঢাকা বিভাগের মানিকগঞ্জ জেলার অন্তর্গত সিঙ্গাইর উপজেলার একটি ইউনিয়ন।
অবস্থান
ইউনিয়নের উত্তরে ধলেশ্বরী নদী ও ধামরাই থানার কিছু অংশ, পূর্বে ধল্লা ইউনিয়ন ও জার্মিতা ইউনিয়ন কিছু অংশ, দক্ষিণে জামির্ত্তা ইউনিয়ন ও শায়েস্তা ইউনিয়নের কিছু অংশ ও পশ্চিমে সিংগাইর পৌরসভা এবং শায়েস্তা ইউনিয়ন অবস্থিত।
প্রশাসনিক অঞ্চল
এই ইউনিয়নে গ্রামের সংখ্যা ২৮টি, মৌজার সংখ্যা ১৭টি ও ওয়ার্ডের সংখ্যা ০৯টি।
জনসংখ্যা
২০১১ সালের আদমশুমারী অনুযায়ী মোট জনসংখ্যা ২৬,৩৪৮ জন। যার মধ্যে পুরুষ ১৩,২৪০ জন ও মহিলা ১৩,১০৮ জন।
চরদূর্গাপুর সরকারি প্রাথমিক বিদ্যালয়।
নদী
এই ইউনিয়নের পাশ দিয়ে বয়ে গেছে নয়ানী কোল (বিল), ও ঢোনখাল।
ম্যাথু হার্ট
ম্যাথু নরম্যান হার্ট (Matthew Hart; জন্ম: ১৬ মে, ১৯৭২) ওয়াইকাতোর হ্যামিল্টনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। ১৯৯৪ থেকে ২০০২ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর ক্রিকেটে নর্দার্ন ডিস্ট্রিক্টসের প্রতিনিধিত্ব করেছেন। দলে তিনি মূলতঃ বামহাতে অর্থোডক্স স্পিন বোলিং করতেন। এছাড়াও, বামহাতে নিচেরসারিতে ব্যাটিং করতেন ম্যাথু হার্ট।
ক্রিকেট বিশ্বকাপ
১৩টি একদিনের আন্তর্জাতিকে অংশ নিয়ে ১৩ উইকেটের সন্ধান পেয়েছেন। তিনি। ১৯৯৪ সালে ওয়েস্ট ইন্ডিজের বিপক্ষে দূর্দান্ত ক্রীড়াশৈলী প্রদর্শন করেছেন ম্যাথু হার্ট। ভারতের ফতুর্দা নেহরু স্টেডিয়ামে ৫/২২ বোলিং পরিসংখ্যান গড়ে তৎকালীন নিউজিল্যান্ডীয় নতুন রেকর্ড স্থাপন করেন। ১৯৯৪ থেকে ২০০২ সাল পর্যন্ত তার ওডিআই খেলোয়াড়ী জীবন চলমান ছিল। দূর্বল ক্রীড়াশৈলী প্রদর্শনের কারণে ড্যানিয়েল ভেট্টোরি তার স্থলাভিষিক্ত হন।
অবসর
১৯৯৫ সালে দক্ষিণ আফ্রিকা সফরে ভবিষ্যতের অধিনায়ক স্টিফেন ফ্লেমিং ও দলীয় সঙ্গী ডিওন ন্যাশের সাথে কানাবিস সেবনের অভিযোগে দল থেকে বহিষ্কৃত হন।
খেলায় স্বাভাবিক ক্রীড়াশৈলী প্রদর্শন ও উদ্যমতা হারানোর কারণে ৩৩ বছর বয়সে ২০০৫ সালে প্রথম-শ্রেণীর ক্রিকেটকে বিদায় জানান। তার ভাই রবি হার্ট নর্দার্ন ডিস্ট্রিক্টস নাইটস ও নিউজিল্যান্ড দলের পক্ষে উইকেট-রক্ষক হিসেবে খেলেছেন।
লিন্ডলের ডেনড্রোবিয়াম
লিন্ডলের ডেনড্রোবিয়াম (Lindley's Dendrobium), (দ্বিপদ নাম: Dendrobium lindleyi, বা আগের Dendrobium aggregatum) হচ্ছে ডেনড্রোবিয়াম গণের অর্কিডের একটি প্রজাতি। এটি দক্ষিণ চীন এবং দক্ষিণ-পূর্ব এশিয়ায় (অসম, বাংলাদেশ, অরুণাচল প্রদেশ, লাওস, মায়ানমার, থাইল্যান্ড, ভিয়েতনাম) দেখা যায়।
বিবরণ
এদের পাতার গোড়া স্ফীত, গুচ্ছবদ্ধ। এদের ফুল সোনালি-হলুদ, ভেতরে গাঢ় রঙের চোখ থাকে।
ধল্লা ইউনিয়ন
ধল্লা ইউনিয়ন ঢাকা বিভাগের মানিকগঞ্জ জেলার অন্তর্গত সিঙ্গাইর উপজেলার একটি ইউনিয়ন।
অবস্থান ও আয়তন
এ ইউনিয়নের আয়তন ১১ বর্গ কিলোমিটার। ঢাকা হতে মানিগঞ্জের প্রবেশ মুখে এই ইউনিয়নটি অবস্থিত।
শোনো একটি মুজিবরের থেকে
"শোনো একটি মুজিবরের থেকে" হলো ১৯৭১ সালে প্রকাশিত একটি বাংলা ভাষার ভারতীয় গান যা প্রথম ২২ এপ্রিল তারিখে আকাশবাণী কলকাতায় সম্প্রচারিত হয়। আধুনিক এই সঙ্গীতের শিল্পী ও সুরকার ছিলেন অংশুমান রায়। গানটির গীতিকার ছিলেন গৌরীপ্রসন্ন মজুমদার। গানটি হিন্দুস্তান রেকর্ডে রেকর্ড করা হয়েছে। এটি শেখ মুজিবুর রহমান সম্পর্কে দ্বিতীয় গান যা সেসময় ভারত ও বাংলাদেশে জনপ্রিয় হয়। গানটি বাংলাদেশের মুক্তিযুদ্ধের সময় দেশের মানুষকে অনুপ্রাণিত করে।
পটভূমি
১৩ এপ্রিল ১৯৭১ তারিখে, কণ্ঠশিল্পী অংশুমান রায়, গীতিকার গৌরীপ্রসন্ন মজুমদার, কণ্ঠশিল্পী দিনেন্দ্র চৌধুরী ও আকাশবাণী কলকাতার প্রযোজক উপেন তরফদার কলকাতার পদ্মশ্রী নামক একটি চলচ্চিত্র প্রেক্ষাগৃহের কাছে অবস্থিত একটি চায়ের দোকানে বসে বসে আড্ডা দিচ্ছিলেন। এ সময় তারা একাত্তরে পূর্ব পাকিস্তানের পরিস্থিতি নিয়ে আলোচনা করছিলেন। আড্ডার সময় উপেন তরফদার টেপ রেকর্ডারে সাতই মার্চের ভাষণ সবাইকে শোনান। এরপর রেডিও স্টেশন থেকে বক্তৃতা সম্প্রচারের সময় এর দৈর্ঘ্য কম হওয়ায় সাথে একটি গান শোনানোর ইচ্ছা প্রকাশ করেন। তারপর গৌরীপ্রসন্ন মজুমদার গানের কথা লিখেন। অংশুমান রায় তখন গানের কথার উপর ভিত্তি করে একটি গান গাওয়ার সিদ্ধান্ত নেন, যেটি তিনি নিজেই সুর করেন।
সম্প্রচার ও রেকর্ড
গানটি শেষ হওয়ার পর, পূর্ণদাস রোডে আকাশবাণীর সংবাদ পাঠক দেবদুলাল ব্যানার্জির বাড়িতে গানটি অংশুমান গেয়ে শোনান। সেসময় উপেন তরফদার স্পুল রেকর্ডার ব্যবহার করে গানটি রেকর্ড করেন। গানটি রেকর্ড করার দিনই তিনি ‘সংবাদ বিচিত্রা’ অনুষ্ঠানে বক্তৃতা সম্প্রচারের সময় আকাশবাণী কলকাতার রেডিও স্টেশন থেকে গানটি প্রচারের সিদ্ধান্ত নেন। প্রচারের নয় দিন পর, গানটি আনুষ্ঠানিকভাবে হিন্দুস্তান রেকর্ড নামে একটি স্টুডিওতে রেকর্ড করা হয়। সেই সময়ে দিনেন্দ্র চৌধুরী পরিচালিত গানটি ইংরেজিতে আলাদাভাবে রেকর্ড করা হয়।
নেপিডো
নেপিডো (နေပြည်တော်; ) দক্ষিণ-পূর্ব এশিয়ার রাষ্ট্র মিয়ানমারের রাজধানী শহর। "নেপিডো" শব্দের অর্থ "রাজাদের আবাসভূমি"। ২১শ শতকের শুরুর দিকে মিয়ানমারের কেন্দ্রীয় সমভূমি অঞ্চলে দেশের নতুন প্রশাসনিক কেন্দ্র হিসেবে শহরটিকে প্রতিষ্ঠা ও নির্মাণ করা হয়।
ইতিহাস
২০০২ সালে পিনমানা শহরের কাছে, দেশের প্রাক্তন রাজধানী রেঙ্গুন বা ইয়াঙ্গুন থেকে ৩২০ কিলোমিটার উত্তরে নেপিডো শহরের নির্মাণকাজ শুরু হয়। মিয়ানমার সরকার ২০০৫ সালে প্রথমে পিনমানা শহরে, পরে নেপিডো শহরে তার প্রধান কার্যালয়গুলি সরিয়ে নেয়। ২০০৬ সালের মার্চ মাসে নেপিডোকে মিয়ানমারের রাজধানীর মর্যাদা দেওয়া হয়। শুরুর দিকে নেপিডোতে শুধু কিছু সরকারী ভবন, বিলাসবহুল হোটেল, অ্যাপার্টমেন্ট ভবন ও একটি বিমানবন্দর ছাড়া আর তেমন কিছুই ছিল না। এখানে মূলত সরকারী কর্মচারীরা বাস করতেন। তাদের পরিবার অবশ্য রেঙ্গুনেই বাস করত, কেননা নেপিডোতে বিপণী বিতান, রেস্তোরাঁ ও অন্যান্য সেবা তেমন সুলভ ছিল না। তবে শহরে সার্বক্ষণিক অব্যাহতভাবে বিদ্যুৎসেবা পাওয়া যায়, যা মিয়ানমারের অন্য শহরের জন্য বিরল। নেপিডোর বিমানবন্দরটি মূলত সামরিক বাহিনীদের সদস্যদের পরিবহনের কাজেই ব্যবহৃত হয়। শহরটি রেঙ্গুন থেকে সড়কপথে ও রেলপথে (পিনমানা হয়ে) সংযুক্ত। ২০১২ সালে শহরটির নির্মাণকাজ সমাপ্ত হয়।
পরিবহন
নেপিডো আন্তর্জাতিক বিমানবন্দর শহরের প্রধান বিমানবন্দর।
ডগলাস অ্যাডামস
ডগলাস নোয়েল অ্যাডামস (১১ মার্চ ১৯৫২ – ১১ মে ২০০১) ছিল একজন ইংরেজ লেখক, চিত্রনাট্যকার, প্রবন্ধকার, কৌতুকপূর্ণ কাহিনী-রচয়িতা, ব্যঙ্গরচয়িতা এবং নাট্যকার।
দ্য হিটচিকার'স গাইড টু দ্য গ্যালাক্সি বইটি লেখার জন্য তিনি বিশেষ পরিচিতি লাভ করেন।
ইদায়া মালার
ইদায়া মালার হচ্ছে ১৯৭৬ সালে মুক্তিপ্রাপ্ত জেমিনি গণেশন এবং তামারাই মানালান পরিচালিত একটি তামিল চলচ্চিত্র। চলচ্চিত্রটিতে উপন্যাস 'নিনাইভুগাল নিলাইকাট্টুম'-এর কাহিনী অবলম্বনে নির্মিত হয়েছিলো। চলচ্চিত্রটিতে অভিনয় করেছিলেন সুজাতা, জেমিনি গণেশন এবং কমল হাসান।
সূরা দোখান
সূরা আদ-দোখান (الدخان, আগুনের ধোঁয়া) মুসলমানদের ধর্মীয় গ্রন্থ কুরআনের ৪৪ তম সূরা; এর আয়াত অর্থাৎ বাক্য সংখ্যা ৫৯ এবং এর রূকু তথা অনুচ্ছেদ সংখ্যা ৩। সূরা আদ-দোখান মক্কায় অবতীর্ণ হয়েছে।
নামকরণ
এই সূরাটির দশম আয়াতের يَوْمَ تَأْتِي السَّمَاءُ بِدُخَانٍ مُبِينٍ বাক্যাংশের دُخَان শব্দটি অনুসারে এই সূরার নামটি গৃহীত হয়েছে; অর্থাৎ, যে সূরার মধ্যে دُخَان (‘দোখান’) শব্দটি আছে এটি সেই সূরা।
শেরে মোবারক বড় মসজিদ
শাহরে মোবারক মসজিদ (আক্ষরিক: ধন্য চুল মসজিদ) দক্ষিণ ভারতের কেরালা রাজ্যের কালিকটে অবস্থিত একটি মসজিদ। শেখ আবুবকর আহমদের মারকাজের অধীনে মসজিদটি পরিচালিত হয়। নলেজ সিটির ১২ একর জমিতে মসজিদটি নির্মাণ করা হবে। প্রায় ২৫০০০ মুসল্লির একসাথে নামাজ আদায় করতে পারবে। মসজিদ নির্মাণে প্রায় ৪০০ মিলিয়ন রুপি ব্যয় হবে।।
মসজিদে মুসলমানদের নবী মুহাম্মদের চুলের একটি অবশেষ থাকবে। মসজিদটির নাম এসেছে আরবি শব্দ শাহরে যার অর্থ চুল এবং মোবারক  থেকে যার অর্থ ধন্য।
বেবো
বেবো ২০০৫ সালে চালু হওয়া একটি সামাজিক যোগাযোগের ওয়েবসাইট। ওয়েবসাইটটি ক্রাইটেরিওন ক্যাপিটাল পার্টনারস কর্তৃক পরিচালিত হয়। ২০১০-এর জুনে আমেরিকান অনলাইনের কাছ থেকে ক্রাইটেরিওন বেবো ক্রয় করে। বেবো ওয়েবসাইটে ব্যবহারকারীরা একটি ব্যক্তিগত প্রোফাইল তৈরি করতে পারে এবং প্রোফাইলে তারা নিজের ইচ্ছেমত ব্লগ লিখতে পারে, ছবি, সঙ্গীত, ভিডিও ও প্রশ্ন রাখতে পারে। অন্যান্য ব্যবহারকারীদের সেই প্রশ্নের উত্তর দেওয়ারও ব্যবস্থা রয়েছে। এছাড়াও ব্যবহারকারীরা নিজের প্রোফাইল ব্যবহার করে অন্যান্য ব্যবহারকারীদের সাথে বার্তার মাধ্যমে যোগাযোগ ও তাদের বন্ধু তালিকায় যুক্ত করতে পারে।
ইতিহাস
বেবো অন্যান্য সামাজিক যোগযোগের ওয়েবসাইট বিশেষ করে ফেসবুকের সাথে সাদৃশ্যপূর্ণ। মিখাইল ও জচি ব্রিচ নামে স্বামী-স্ত্রী দুই জন প্রকৌশলী ২০০৫ সালের জানুয়ারিতে সানফ্রান্সিকোতে তাদের নিজেদের বাড়িতে বেবো ওয়েবসাইটটি চালু করেন।
১৩ মার্চ, ২০০৮ সালে মার্কিন এওএল বেবো ওয়েবসাইটটি $৮৫০ মিলিয়ন ডলারে কিনে নেয়, চুক্তির শর্তানুযায়ী ব্রিচদ্বয় লাভের $৫৯৫ মিলিয়ন ডলার অর্জন করেন।  বেবো ক্রয়ের ঘটনাকে বিবিসি, যুগের সবচেয়ে বাজে চুক্তি হিসেবে আক্ষাইত করে যার জন্য এওএল-এর সাবেক সিইও রেনডি ফালকোকে চাকরি হারাতে হয়েছিল।
ক্রয় করার পর এওএল বেবোতে বিজ্ঞাপন দিতে শুরু করে যার ফলে ওয়েবসাইটটি প্রতিযোগিতামূলক বাজারে টিকে থাকতে হিমশিম খাচ্ছিল। এরপর এওএল অন্যান্য সামাজিক যোগাযোগের ওয়েবসাইটের সাথে প্রতিযোগিতার জন্য বেবোতে অনেক নতুন ফিচার যুক্ত করে। কিন্তু এপ্রিল ২০১০ সালে এওএল বেবো ব্রিক্রি বা বন্ধ করে দেওয়ার ঘোষণা দেয়। ১৭ জুন, ২০১০ সালে এওএল বেবো সাইটটি ক্রাইটেরিয়ন ক্যাপিটাল পার্টনারস এর কাছে ব্রিক্রি করে দেয়। বিক্রয়মূল্য গোপন রাখা হয়, তবে অনেকেই মনে করেন এর পরিমান $১০ মিলিয়ন ডলারের কম হতে পারে।
শাইয়েন, ওয়াইয়োমিং
শাইয়েন যুক্তরাষ্ট্রের ওয়াইয়োমিং রাজ্যের রাজধানী ও সর্বাধিক জনবহুল শহর। এটি লারামি কাউন্টি জুড়ে বিস্তৃত শাইয়েন মহানগর পরিসংখ্যান অঞ্চলের প্রধান শহর। মার্কিন জনগণনা ব্যুরোর হিসাব অনুযায়ী ২০১৯ সালে শহরটির অনুমানিক জনসংখ্যা ৬৪,২৩৫ জন ছিল।
এটি বিস্তৃত দক্ষিণী রকি মাউন্টেন ফ্রন্টের উত্তরাঞ্চলীয় প্রান্তিক, যেটি নিউ মেক্সিকোর আলবুকার্ক পর্যন্ত প্রসারিত এবং দ্রুত বর্ধমান ফ্রন্ট রেঞ্জ আরবান করিডোরের মধ্যে অন্তর্ভুক্ত। শাইয়েন ক্রো ক্রিক ও ড্রাই ক্রিকে অবস্থিত। শাইয়েন মহানগর অঞ্চলে ২০১০ সালে জনসংখ্যা ৯১,৭৩৮ জন ছিল, যা মহানগরটিকে যুক্তরাষ্ট্রের ৩৫৪-জনবহুল মহানগর অঞ্চলে পরিণত করে। মহানগরের জনসংখ্যা ২০১৯ সালে বৃদ্ধি পেয়ে ৯৯,৫০০ জন হয়।
ভূগোল
রাজ্যের দক্ষিণ-পূর্ব কোণে অবস্থিত, শাইয়েন দেশের মধ্যে সবচেয়ে কম 'রাজ্যের কেন্দ্রীয় স্থলে' অবস্থিত রাজ্য রাজধানীসমূহের মধ্যে একটি (কার্সন সিটি, নেভাডা; জুনও, আলাস্কা এবং টাপিকা, কানসাসের মত শহরসমূহের সাথে একত্রে)।
মার্কিন যুক্তরাষ্ট্রের আদমশুমারি ব্যুরো অনুসারে, শহরের মোট আয়তন ২৪.৬৩ বর্গমাইল (৬৩.৭৯ বর্গকিমি), যার মধ্যে ২৪.৫২ বর্গমাইল (৬৩.৫১ বর্গকিমি) ভূমিভাগ ও ০.১১ বর্গমাইল (০.২৮ বর্গকিমি) জলভাগ।
জনসংখ্যার উপাত্ত
২০১০-এর আদমশুমারি অনুসারে, শহরে ৫৯,৪৬৭ জন মানুষ, ২৫,৫৫৮ জন গৃহমালিক ও ১৫,২৭০ টি পরিবার বসবাস করে। জনসংখ্যার ঘনত্ব প্রতি বর্গমাইলে ২,৪২৫.২ জন (৯৩৬.৪ জন/বর্গকিমি)। প্রতি বর্গমাইলে গড়ে ১,১১২.৭ এর (৪২৯.৬ জন/বর্গকিমি) ঘনত্বে ২৭,২৮৪ টি আবাসন ইউনিট রয়েছে।
জাতি
শহরটির বর্ণগত পরিসংখ্যান অনুসারে মোট জনসংখ্যার মধ্যে ৮৭.৪৪% ইউরোপিয়ান আমেরিকান, ২.৮৮% আফ্রিকান আমেরিকান, ০.৯৬% নেটিভ আমেরিকান, ১.২৪% এশীয়, ০.২০% প্রশান্ত মহাসাগরীয় দ্বীপবাসী, ৪.০% অন্যান্য জাতি এবং ৩.২৮% দুই বা ততোধিক বর্ণের থেকে ছিল। যে কোনও জাতির হিস্পানিক বা লাতিনো জনসংখ্যার ১৪.৪৫% ছিল।
গুপী বাঘা ফিরে এলো
গল্পাংশ
গুপী বাইন বাঘা বাইন শুন্ডী রাজ্য শাসন আর রাজকীয় বিলাসিতায় বিষণ্ণ হয়ে পড়ল। তারা তাদের পুরাতন আভিযানে বেড়িয়ে পড়তে চাইল কিন্ত অনেক বয়স হয়ে গেছে। নতুন অভিজ্ঞতার জন্য তারা রাজ্য ত্যাগ করল। অবশেষে তারা আনন্দগড় রাজ্যে পৌছালো এবং তাদের গান এবং বাদ্যযন্ত্রের ক্ষমতা দিয়ে রাজার মন জয় করল। বিচারকক্ষে তারা ব্রহ্মানন্দ আচার্য্যের সাথে দেখা হল, যে তাদের আনন্দগড় দুর্গে আমন্ত্রন জানিয়েছিল। যখন তারা তার ঐ জায়গায় যান, তখন আচার্য্য তাদেরকে অলৌকিক ক্ষমতা (ভূত রাজা থেকে প্রাপ্ত) ব্যবহার করে, তাদের তিনটি মূল্যবান পাথর চুরি করার প্রস্তাব দেন, বিনিময়ে তাদের বয়স ২০ বছর কমিয়ে দিবেন।
যাইহোক, তাদের স্বপ্নে ভুতের রাজার আগমন ঘটে এবং অবিচার বন্ধ করার উপদেশ দেয়। তারা তার কাছে ক্ষমাপ্রার্থী হন এবং নিজ নিজ মালিকদের পাথর ফিরিয়ে দেন। ব্রহ্মানন্দ আচার্য, অপরিমেয় ক্ষমতা অর্জন করেছে, যখন তারা আদালতের সামনে গাওয়ার সময় আচার্য নিস্পন্দ ছিলেন। কিন্তু, বিরল ও মূল্যবান পাথরের লোভে তাকে অমরত্ব দেওয়া হয়না। এটা ভবিষ্যদ্বাণী করা হয়েছিল যে, বিক্রম নামে ১২ বছরের ছেলে, ঐশ্বরিক ক্ষমতা বলে তাকে পরাজিত করবে। তার মৃত্যু প্রতিরোধ করার জন্য, আচার্য আনন্দগড়ের ১২ বছর বয়সী বিক্রম নামের সকল ছেলেদের তার সৈন্যরা অপহরণ করত। তিনি বাচ্চাদের সম্মোহিত ও দাস বানায়ে রাখতেন। শেষ পর্যন্ত, গুপী ও বাঘা কানু নামে এক ছেলে খুজে বের করল, পূর্বে যার নাম বিক্রম ছিল। সে ১২ বছর বয়সে ঐশ্বরিক ক্ষমতা প্রাপ্ত হয়েছিল। সে, গুপী ও বাঘা আনন্দগড় দুর্গের দিকে যায়। যখন বিক্রম দুর্গ প্রবেশ করে এবং আচার্যের কাছে যায় তখন আচার্য মাটির তলদেশে ডুবে ছিল যার অর্থ আচার্য তিনি ধ্বংস হয়েছে। তার মূল্যবান পাথর উধাও হয়ে যায়।
সানশাইন (২০০৭-এর চলচ্চিত্র)
এই চলচ্চিত্রটিতে ইক্যারাস ১ এর কমান্ডার পিনবেকারকে ধর্মানুরাগী এবং ঈশ্বরের অনুচর হিসেবে দেখানো হয়েছে। এর মাধ্যমে ধর্মের সাথে বিজ্ঞানের দ্বন্দ্ব স্পষ্ট করে ফুটিয়ে তোলা হয়েছে এবং পরিশেষে বিজ্ঞান ও মানবতার জয় দেখানো হয়েছে।
তাহরির চত্বর
thumb|300px|১৯৫৮ সালের ছবিতে তাহরির চত্বর thumbnail|ওমর মাকরাম মসজিদের নিকটে ওমর মাকরাম স্ট্যাচু - তাহরির চত্বর - কায়রো
তাহরির চত্বর (ميدان التحرير Mīdān at-Taḥrīr, ) মিশরের রাজধানী কায়রোর ডাউন-টাউনে অবস্থিত একটি মিলনকেন্দ্র ও চত্বর। এটি "শহীদ চত্বর" নামেও পরিচিত।
ইতিহাস
এই চত্বরটি ১৯শতকের ডাউন-টাউন জেলার 'প্যারিস অন দ্যা নাইল'-এর রূপকার খিদিভ ইসমাইল-এর নামানুসারে "ইসমালিয়া চত্বর" (ميدان الأسماعيليّة Mīdān al-Ismā‘īliyyah) হিসেবেই প্রতিষ্ঠিত হয়। এই চত্বরটি ১৯১৯ সালের মিশর বিপ্লব-এর পর সর্বপ্রথম "তাহরির চত্বর" বা মুক্ত চত্বর" নামে পরিচিত লাভ করলেও তখন এই বিষয়ে কোনো সরকারিভাবে পুনঃনামকরণ করা হয়নি; কিন্তু রাজতন্ত্র থেকে প্রজাতন্ত্রে উত্তোরনের ১৯৫২ সালের মিশর বিপ্লব-এর পর এটিকে পরিবর্তন করা হয়। এই চত্বরটি ২০১১ সালের মিশর বিপ্লব-এর সময় সবার মনোযোগের কেন্দ্র বিন্দুতে পরিণত হয়।
thumb|তালাত হার্ব সড়ক থেকে রাস্তাসহ রাতের তাহরির চত্বরের উত্তর পূর্বাংশ thumb|মোগাম্মা ভবন ও ওমর মাকরাম স্ট্যাচু মুখী দক্ষিণের দৃশ্য
সবার উপরে তুমি
সবার উপরে তুমি হচ্ছে ২০০৮ সালে মুক্তিপ্রাপ্ত একটি ইন্দো-বাংলা যৌথ প্রযোজনার প্রণয়ধর্মী-নাট্য চলচ্চিত্র। চলচ্চিত্রটি পরিচালনা করেছেন এফ আই মানিক। চলচ্চিত্রটিতে প্রধাণ চরিত্রে অভিনয় করেছেন শাকিব খান ও স্বস্তিকা মুখোপাধ্যায়। পাশাপাশি পার্শ্বচরিত্রে গুরুত্বপূর্ণ ভূমিকায় অভিনয় করেছেন ভিক্টর ব্যানার্জী, উজ্জ্বল, সুচরিতা, মিশা সওদাগর সহ আরও অনেকে। এটি ভারতে আমার ভাই আমার বোন শিরোনামে মুক্তি পায়। চলচ্চিত্রটি পরবর্তীতে হ্যালো জিন্দেগী শিরোনামে হিন্দি ভাষায় ডাবিং সংস্করণ মুক্তি দেয়া হয়। চলচ্চিত্রটি ভারত ও বাংলাদেশের যৌথ প্রযোজনায় নির্মিত হয়।
কাহিনী সংক্ষেপ
ছবিটিতে মি, চৌধুরী (উজ্জল) হল একজন ব্যবসায়ী যিনি তার পরিবার নিয়ে বসবাস করছেন স্ত্রী মমতা (সুচরিতা) এবং সন্তানদের মধ্যে (রাহুল) শাকিব খান, রিয়া। শুরুতে একটি দুর্ঘটনায় তার জীবন পরিবর্তন হয়ে যায়। মমতা দুর্ঘটনা সহ্য করতে পারে না এবং একটি মানসিক এসাইলাম মধ্যে ভর্তি করা হয়। রাহুল ও রিয়া জনাব চৌধুরী এর বোন এর ষড়যন্ত্র করে তাদের বাড়ি থেকে বের করে দেন। জনাব চৌধুরী, যদিও তার পরিবার হারিয়েছিলেন। এমন অবস্থায়, রাহুল ও রিয়া তাদের জীবনে সংগ্রাম শুরু করেন। এভাবে ধীরে ধীরে রাহুল ও রিয়া বড় হয়ে ওঠে এবং রাহুলকে বিপ্লব বাবু ড্রাইভার হিসেবে চাকরি দেন। মিথিলা (স্বস্তিকা মুখোপাধ্যায়) হল বিপ্লব (ভিক্টর ব্যানার্জীর) একমাত্র সন্তান। মিথিলা প্রথমে রাহুলকে তার আচরনের জন্য ভালো লাগে নি, কিন্তু পরবর্তীতে তাকে ভালবেসে ফেলে। মিথিলা রাহুলকে তার নিজের ব্যবসা স্থাপন করতে অনেক সাহায্য করে। পরিশেষে, রাহুল সফল হয়ে ওঠেন এবং তার শুভাকাঙ্খীদের সাহায্যে, তিনি তার বাবাকে খুজে পান। এই ভাবে, সবকিছু একটি সুখী পরিবারে মিলিত হয়ে গল্পটি ইতি টানে।
সঙ্গীত
সবার উপরে তুমি'র সঙ্গীত পরিচালনা করেছেন দেবেন্দ্রনাথা (ভারত) এবং আলাউদ্দীন আলী (বাংলাদেশ)
হোম মিডিয়া
সবার উপরে তুমি'র কপিরাইট স্বত্ব্ জি-সিরিজ পায় এবং তারা বাংলাদেশের ভিসিডি-ডিভিডি প্রকাশ দেন। এছাড়াও ভারতে কপিরাইট স্বত্ত্ব পায় এনজেল।
হুইল (ডিটারজেন্ট)
হুইল হল ইউনিলিভারের মালিকানাধীন লন্ড্রি সাবান এবং ডিটারজেন্টের একটি মার্কা। এটি ফিলিপাইনে ১৯৫২ সালে ফিলিপাইন রিফাইনিং কোম্পানি (বর্তমানে ইউনিলিভার ফিলিপাইন) দ্বারা লন্ড্রি সাবান হিসাবে চালু করা হয়েছিল। এটি ভারতে ১৯৮৫ সালে হিন্দুস্তান ইউনিলিভার লিমিটেড দ্বারা লন্ড্রি ডিটারজেন্ট হিসাবে চালু করা হয়। । ডান|থাম্ব| গ্রামীণ নেপাল এলাকায় হুইল ডিটারজেন্টের বিজ্ঞাপন
অমিত মজুমদার
অমিত মজুমদার (জন্ম: ১ জানুয়ারি ১৯৯১) একজন বাংলাদেশী প্রথম শ্রেণির ক্রিকেটার যিনি খুলনা বিভাগের হয়ে খেলেন। এপ্রিল ২০১৭ সালে তিনি তালিকার এ ক্রিকেটে প্রথম সেঞ্চুরি করেছিলেন খেলাঘর সমাজ কল্যাণ সমিতির হয়ে। ২০১৬-১৭ সালে ঢাকা প্রিমিয়ার বিভাগ ক্রিকেট লিগে খেলেছিলেন। তিনি ২৫ শে ফেব্রুয়ারি ২০১৯ সালে ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে খেলাঘর সমাজ কল্যাণ সমিতির হয়ে টি-টোয়েন্টিতে আত্মপ্রকাশ করেছিলেন।
২০১৯–২০ নেদারল্যান্ডস ক্রিকেট দলের নামিবিয়া সফর
নেদারল্যান্ডস ক্রিকেট দল চারটি টুয়েন্টি২০ আন্তর্জাতিক এবং দুইটি একদিনের আন্তর্জাতিক খেলার জন্য নামিবিয়া সফর করে, যা মার্চ ২০২০-এ অনুষ্ঠিত হয়।
সাকেত চৌধরী
সাকেত চৌধরী (साकेत चौधरी) একজন ভারতীয় চলচ্চিত্র পরিচালক ও চিত্রনাট্যকার। তিনি ব্যবসাসফল হিন্দি মিডিয়াম (২০১৭) চলচ্চিত্রের জন্য সর্বাধিক পরিচিত। এই কাজের জন্য তিনি শ্রেষ্ঠ পরিচালক বিভাগে আইফা পুরস্কার অর্জন করেন এবং শ্রেষ্ঠ পরিচালক বিভাগে ফিল্মফেয়ার পুরস্কার-সহ একাধিক পুরস্কারের মনোনয়ন লাভ করেন। তার পরিচালিত অন্যান্য উল্লেখযোগ্য চলচ্চিত্র হল প্যায়ার কে সাইড ইফেক্টস (২০০৬) এবং শাদী কে সাইড ইফেক্টস (২০১৪)।
কর্মজীবন
চৌধরী ফারহান আখতারের দিল চাহতা হ্যায় (২০০১) চলচ্চিত্র দেখার পর পরিচালক হিসেবে কাজ শুরু করার আগ্রহ পোষণ করেন। এই চলচ্চিত্র থেকে অনুপ্রাণিত হয়ে তিনি তার প্রথম চলচ্চিত্র প্যায়ার কে সাইড ইফেক্টস (২০০৬)-এর চিত্রনাট্য রচনা করেন। তিনি ২০১৪ সালে এই চলচ্চিত্রের অনুবর্তী চলচ্চিত্র শাদী কে সাইড ইফেক্টস নির্মাণ করেন। ২০১৭ সালে তিনি হিন্দি মিডিয়াম চলচ্চিত্র নির্মাণ করেন, যাতে শ্রেষ্ঠাংশে অভিনয় করেন ইরফান খান। এই কাজের জন্য তিনি শ্রেষ্ঠ পরিচালক বিভাগে আইফা পুরস্কার অর্জন করেন এবং শ্রেষ্ঠ পরিচালক বিভাগে ফিল্মফেয়ার পুরস্কার-সহ একাধিক পুরস্কারের মনোনয়ন লাভ করেন।
জামির্তা ইউনিয়ন
জামির্তা ইউনিয়ন ঢাকা বিভাগের মানিকগঞ্জ জেলার অন্তর্গত সিঙ্গাইর উপজেলার একটি ইউনিয়ন।
অবস্থান ও আয়তন
এ ইউনিয়নের আয়তন ১৩.৭০ বর্গ কিলোমিটার।
জনসংখ্যার উপাত্ত
২০১১ সালের আদমশুমারী অনুযায়ী এ ইউনিয়নের লোকসংখ্যা ২৫ হাজার ৭৬৩ জন।
মারকাজ কলা ও বিজ্ঞান কলেজ
মারকাজ কলা ও বিজ্ঞান কলেজ ভারতের কালিকটের করান্থুরে অবস্থিত একটি বিনা সহায়তার কলেজ। জামিয়া মারকাজের অধীনে কলেজটি পরিচালিত হয়। কলেজটি কালিকট বিশ্ববিদ্যালয়ের অধিভুক্ত।
বিভাগ এবং অনুষদ
=== প্রধান বিভাগগুলি ===
কাবুল কান্দাহার মহাসড়ক
কাবুল কান্দাহার মহাসড়ক (এনএইচ০১০১) হল একটি লম্বা রাস্তা, যেটি ময়দান শার, সায়দাবাদ, গাজনি এবং কালাতি ঘিলজি পার হয়ে, আফগানিস্তানের দুটি বৃহত্তম শহর, কাবুল এবং কান্দাহারকে যুক্ত করেছে। এই মহাসড়কটি আফগানিস্তানের জাতীয় সড়ক ব্যবস্থা বা "জাতীয় মহাসড়ক ১" এর একটি মূল অংশ। কান্দাহার থেকে কাবুলের পুরো সড়ক সমতল, এর মধ্যে কোন গিরিপথ নেই। আফগানিস্তানের জনসংখ্যার প্রায় ৩৫ শতাংশই কাবুল থেকে কান্দাহার চক্রাকার রাস্তার অংশের 50 kmর মধ্যে বাস করে।